open-index/open-wikipedia-markdown huggingface dataset:
Ravis Šankaras

**Ravis Šankaras** (, ; 1920 m. balandžio 7 d. Varanasis, Indija – 2012 m. gruodžio 11 d. San Diegas, JAV) – indų kompozitorius ir sitaro virtuozas.

Alaudino Chano mokinys, Ravis Šankaras buvo vienu žinomiausių indų instrumentalistų pasaulyje ir indų klasikinės muzikos, tradicijos ir atlikėjų populiarintojas vakaruose.

Susilaukė dviejų dukterų, kurios taip pat žymios muzikantės – Anuška Šankar ir Nora Džouns.

Ravis Šankaras studijavo muziką ir šokį, su brolio Udajaus Šankaro šokio trupe gastroliavo po Indiją ir Europą. 1938–1945 m.mokėsi griežti sitaru, surbaharu, vyna ir rebabu. 1939 m. pradėjo groti kaip sitarininkas. 1948–1956 m. dirbo *[[All‑India Radio]]* muzikinės dalies vedėju. 1949 m. Ravis Šankaras įkūrė Indijos nacionalinį orkestrą, instrumentinį ansamblį, kuriam vadovavo ir rašė muziką. 1962 m. Bombėjuje, 1967 m. Los Andžele įsteigė indų muzikos, šokio ir teatro mokyklą „Kinnara“.

Ravis Šankaras gastroliavo po įvairias pasaulio šalis, rengė sitaro muzikantus. Kūrė muziką kino filmams ir baletams Indijoje, Europoje, Kanadoje ir Jungtinėse Amerikos Valstijose. Sukūrė operą baletą *Nulaužta šaka* (1989 m.), koncertus sitarui ir orkestrui (1971, 1976 m.), keletą tūkstančių instrumentinių kūrinių, dainų balsui ir instrumentiniam ansambliui. Šiaurės Indijos klasikinę muziką praturtino Pietų Indijos ritmikos elementais ir naujai sukurtomis ragomis.

Ravis Šankaras bendradarbiavo su įvairių šalių ir skirtingų stilių muzikos atlikėjais, rengė bendras improvizacijas. R. Šankarą Vakaruose išgarsino tuo metu labai žymus „The Beatles“ gitaristas Džordžas Harisonas.

Muzikantas laimėjo 5 *[[Grammy]]* apdovanojimus (1967, 1973, 2002, 2013 m. – tarp jų, už visą kūrybą), tarptautinės muzikos tarybos apdovanojimu (1975 m.), aukščiausiais valstybiniais Indijos apdovanojimais.

## Šaltiniai
*
Staiginė

**Staiginė** – kaimas Tauragės rajono savivaldybėje, 4 km nuo Tauragės. Kaimas įsikūręs kairiajame Ežeruonos krante. Yra prižiūrėtos veikiančios evangelikų – liuteronų kapinės.

## Etimologija

Yra dvi versijos dėl kaimo pavadinimo kilmės: viena – nuo žemaitiškai *staigus*, *status*, nes Staiginė yra ant stataus skardžio; antra – nuo vokiškų žodžių: *steigum* – įkalnė, arba *steige* – takas, laiptelis.

## Istorija

Kaimas atsirado XVIII a. pab., nes nuo tada buvusi Požerūnų karčema pradėta vadinti Staiginės vardu. Jos savininkas buvo Johanas Kunas (rusiškuose dokumentuose įrašytas kaip Joachimas Kynas, tuose dokumentuose minimas ir tiltas per Ežeruoną, jungiantis Staiginę su Požerūnais).

1846 m. Tauragės dvaro inventoriuje pažymėtas ir Staiginės malūnas (Požerūnų malūnas), jis vadinamas Staiginės vardu, nes XIX a. Prusijos–Rusijos pasienio planuose kaimas pažymėtas tiesiog ant Ežeruonos. Šiame malūne 1812 m. buvo pasirašyta Tauragės konvencija. Minint 100-ąsias istorinio įvykio metines, čia buvo pastatytas originalios formos paminklas.

Iki XIX a., kol nebuvo nutiestas Tilžės–Rygos plentas, čia buvo vienintelis kelias iš Tilžės į Tauragės dvarą ir miestą. 1915 m. vokiečiai pastatė gelžbetoninį geležinkelio tiltą per Ežeruoną prie Beigeriškių kaimo, bet pirmomis Pirmojo pasaulinio karo dienomis tiltas buvo susprogdintas. Vėliau, karo metais, tiltas atstatytas lenkų belaisvių. Šis tiltas yra originalios konstrukcijos praeito amžiaus statinys.

## Gyventojai

## Šaltiniai

* Tauragės enciklopedija, 3 sąsiuvinis, p. 15.
Balsys (ežeras)

**Balsys** arba **Kryžiokų ežeras** – ežeras Lietuvoje, Vilniaus miesto šiaurės rytuose, vienas iš 6 vadinamųjų Žaliųjų ežerų, esančių Verkių regioniniame parke.

Ilgis šiaurės vakarų – pietryčių kryptimi 2,25 km, didžiausias plotis 0,42 km. Yra 0,14 ha dydžio sala vakarinėje dalyje. Giliausia vieta (38,8 m) yra pietrytiniame ežero gale, vidutinis gylis 15,2 m. Paviršiaus altitudė 113,7 m. Ežeras rininės kilmės. Baseino plotas 3,3 km². Ežeras patvenktas. Jo pratakumas 12 % per metus. Atabradas siauras, iš žvyro ir gargždo. Kranto linija vingiuota, jos ilgis 5,78 km. Krantai daugiausia statūs, apaugę Kryžiokų ir Verkių miškais. Yra 5 terasos. Iš pietrytinio galo išteka upelis, įtekantis į Riešę. Įteka Nerventuko upelis. Į rytus nuo Balsio ežero driekiasi kolektyvinių sodų masyvas.

Balsys yra populiarus tarp poilsiautojų. Jo pietiniame krante įrengta poilsinė, nuomojamos valtys ir vandens dviračiai, yra paplūdimys. Rytinėje dalyje įrengta ežero apžvalgos aikštelė, nuo kurios atsiveria Balsio šiaurinės pusės vaizdas. Aplink ežerą ir iki jo įrengti dviračių takai.

Balsio vanduo žalsvos spalvos, sekliausia pietvakarinė įlanka, kurioje yra itin retų dumblių augavietė. Kitur ežero atabradai siauri, dugnas greitai gilėja. Beveik visos jo pakrantės smėlėtos ir tinkamos maudytis, nors itin prišiukšlintos poilsiautojų. Ežeras labai šaltiniuotas, daug povandeninių šaltinių. Yra bebrų, vandens žiurkių.

Žuvys: kuojos, aukšlės, lynai, karšiai, plakiai, lydekos, ešeriai, pūgžliai, karosai (natūraliai nesidaugina), upėtakiai (įleista 2008 m.), unguriai, vėžiai.

Ežerėvardis kilo nuo žodžio *balsas* („baltas“, plg. *balsius, balsis, balsys* – „baltas gyvūnas“, dar *balsvas*).

## Šaltiniai
Teisės šeima

**Teisės šeima** (*teisinė šeima*) arba **teisinė sistema**, taip pat *teisinė tradicija* – giminingų teisės sistemų grupė, kurią jungia bendra teisės kultūra, teisės istorija ar pagrindiniai jos bruožai. Teisės šeimas tiria lyginamoji teisėtyra.

## Teisės šeimos
* Kontinentinės teisės šeima
* Angloamerikiečių teisės šeima
* Religinės teisės šeima
* Socialistinė teisė
* Mišrioji teisinė sistema.

## Literatūra
Konrad Zweigert, Hein Kötz: Einführung in die Rechtsvergleichung. 3. Aufl., Tübingen 1996. ISBN 3-16-146548-2.
Talino Kalev (krepšinio klubas)

**Talino Kalev** – Estijos krepšinio klubas, įkurtas Taline 1998 m. Nuo 1999 iki 2005 m. vadinosi *Ehitustööriist* vardu. Nuo 2005-2006 m. sezono perėmė iširusios legendinės „Kalev“ komandos vardą.

## Pasiekimai

* Estijos čempionas: 2005, 2006, 2009, 2011, 2012, 2013, 2014, 2016, 2017
* Estijos taurės laimėtojas: 2005, 2006, 2007, 2008, 2016, 2017

## Nuorodos

*Oficialus puslapis
Valentinas Bubulis

**Valentinas Bubulis** (g. 1959 m. rugsėjo 9 d. Vilniuje) – pedagogas, Lietuvos ir Utenos rajono savivaldybės sporto, politinis bei visuomenės veikėjas.

## Biografija
1974 m. baigė Antalgės aštuonmetę, 1977 m. Utenos 2–ąją vidurinę mokyklą, 1982 m. Vilniaus pedagoginį institutą, Geografijos ir fizinio lavinimo mokytojas.

1982 m. Antalgės aštuonmetės mokyklos mokytojas, 1992 m. Kūno kultūros ir sporto centro beisbolo komandos treneris, nuo 2002 m. Utenos Saulės gimnazijos direktorius.

Nuo 2001 m. Lietuvos socialdemokratų partijos Utenos rajono skyriaus narys. 2007 m. ir 2011 m. (mandato atsisakė dėl užimamų pareigų) Utenos rajono savivaldybės tarybos narys.

Lietuvos vaikų beisbolo lygos prezidentas, Lietuvos beisbolo asociacijos prezidiumo narys, beisbolo klubo „Vėtra“ vyr. treneris ir viceprezidentas. 1993 m. aukščiausios kategorijos treneris, 1994 m. treneris ekspertas. Jo vadovaujama komanda – Lietuvos vicečempionė, žaidė Europos taurės turnyruose Olandijoje, Belgijoje, Čekijoje, dalyvauja Europos čempionų taurės varžybose. Jaunių ekipa buvo Europos vaikų beisbolo pirmenybių nugalėtoja ir dalyvavo pasaulio čempionate Majamyje, JAV.

Sutuoktinė Rūta, duktė Rasa.

## Šaltiniai
Amarok

**Amarok** (iki 2006 m. birželio mėn. taip pat rašyta **amaroK**) – grafinė, laisvoji programa, skirta garso byloms groti ir tvarkyti (rūšiuoti, grupuoti) KDE grafinėje aplinkoje.

Amarok veikia visose operacinėse sistemose, kuriose yra KDE aplinka (KDE 3 versija veikia Unix tipo sistemose). Kadangi KDE 4 versija yra bent jau iš dalies pritaikyta Windows operacinei sistemai, *Amarok* 2 versija taip pat veikia ir šioje sistemoje.

Amarok informacijai apie muzikinius failus saugoti gali naudoti SQLite, MySQL bei PostgreSQL duomenų bazes.

## Amarok logotipo simbolika
Amarok programos logotipas – staugiantis vilkas.

## Šaltiniai

## Nuorodos
* Amarok tinklalapis
Skustuvas

**Skustuvas** – specialus peilis, kuris skirtas barzdos ir ūsų skutimui. Dėl taikymo srities skustuvas turi būti ypač aštrus.

## Istorija
Seniausi skustuvai rasti atkasant Šumero ir Senovės Egipto archeologinius paminklus. Pirmieji skustuvai, datuojami 6 tūkst. m. pr. m. e., gaminti iš titnago, obsidiano, kriauklių, bei ryklių dantų. Vėliau skustuvai imti gaminti iš vario, bronzos, geležies ir net aukso. Ilgai skustuvai buvo labai tausojami ir prižiūrimi. Išradus skutimosi peiliukus skustuvai imti naudoti vis rečiau. Dar mažiau skustuvų liko atsiradus elektrinėms barzdaskutėms. Klasikiniai skustuvai retai naudojami ir profesionalių kirpėjų. Skutimasis skustuvu užima daugiau laiko, be to reikia ir tam tikrų įgūdžių, dėl to skustuvais naudojasi tik entuziastai.

## Skustuvo priežiūra
Po skutimosi skustuvui reikalinga speciali priežiūra: geležtė turi būti švariai nuvalyta ir nusausinta, idealiu atveju ir sutepta alyva. Kadangi skustuvai iš nerūdyjančio plieno paprastai nedaromi, neprižiūrimi skustuvai greitai apeina rūdimis. Ploniems skustuvo ašmenims išlyginti, jei atsiranda nelygumų naudojamas odinis diržas. Skustuvas neturėtų būti naudojamas kasdien, kad medžiaga galėtų „pailsėti“. Dėl to iki XX a, buvo įprasta dovanoti ištisus skustuvų rinkinius, kad vienai savaitės dienai būtų po vieną skustuvą.

## Šaltiniai


File:Strop, honing stone and razor.JPG|Skustuvo komplektas - skustuvo diržas, poliravimo galąstuvas ir skustuvas
File:Razor and strop.JPG|Skustuvas ir diržas
File:No name straight razor.JPG|Paprastas skustuvas
Vaizdas:Open Razor with double stabiliser.JPG|Atlenktas garsusis Zolingeno skustuvas
Kijevo Kijiv

**Kijevo Kyiv** – Ukrainos krepšinio klubas.

## Pasiekimai

* Ukrainos čempionas: 2000, 2005
* Ukrainos taurės laimėtojas: 2007
Whirlpool

**Whirlpool Coporation** - JAV įmonė, viena didžiausių pasaulyje buitinių elektros prietaisų gamintojų, kurios metinė apyvarta - 18 milijardų JAV dolerių, turinti daugiau nei 73 tūkst. darbuotojų bei daugiau nei 170 gamyklų ir technologinių tyrimų centrų visame pasaulyje. Įmonė parduoda „Whirlpool”, „Maytag”, „KitchenAid”, „Jenn-Air”, „Amana”, „Inglis”, „Brastemp”, „Bauknecht” ir kitais prekių ženklais pažymėtus produktus beveik visose pasaulio šalyse.

2006 m. kovo 31 d. įsigijusi „Maytag Corporation”, „Whirlpool Corporation” tapo didžiausia buitinių prietaisų gamintoja pasaulyje.

## Istorija
„Whirlpool” istorija prasidėjo 1911 m., kai Sant Džozefo mieste Mičigano valstijoje buvo įkurta kompanija „Upton Machine Co.”, gaminusi elektrines rotorines skalbykles. Nuo pat įsikūrimo firma sparčiai vystėsi ir dabar yra pasaulio buitinės technikos gamybos lyderė. Per metus pagaminama daugiau kaip 235 mln. buitinės technikos prietaisų. Metinė pardavimo apyvarta siekia apie 12 milijardų JAV dolerių. „Whirlpool Corporation” kartu su prekės ženklu „Whirlpool” valdo tokius prekės ženklus: Šiaurės Amerikoje – „Kitchen Aid” ir „Roper”, Pietų Amerikoje - „Barstemp” ir „Consul”; Centrinėje Amerikoje – „Acros” ir „Supermatic”. Koncernas yra pagrindinis „Kenmore” prekės ženklo buitinės technikos prietaisų tiekėjas prekybos tinklui „Sears”, „Roebuck&Co”.

### „Whirlpool“ Europoje
Europos rinkoje „Whirlpool” platina tokius prekės ženklus: „Whirlpool”, „Ignis”, „Bauknecht”, „Laden” (Prancūzija), o nuo 2002 m. taip pat prekės ženklą „Polar”.

Nuo 1991 metų „Whirlpool Europe” investavo daugiau kaip 1,1 milijardą eurų į savo Europos fabrikų gamybinį pajėgumą. Be to, nuo atsiradimo Europoje akimirkos firma įvedė į vietinę rinką daugiau nei 60 naujų gaminių, kuriems išvystyti buvo skirta daugiau nei 750 milijonų eurų. Pastaruoju metu šalia pastovių išlaidų gamybiniams pajėgumams išlaikyti „Whirlpool Europe” kasmet investuoja apie 16 milijonų eurų į būsimųjų gamybinių pajėgumų vystymą Rytų ir Vidurio Europoje.  

„Whirlpool“ atidarė savo atstovybę Lietuvoje 1997 m. Čia vykdoma prekyba „Whirlpool“ gaminiais bei jų garantinis aptarnavimas.

## Nuorodos
* Whirlpool
Teisės sistema

**Teisės sistema** – teisinės sistemos (socialinės sistemos, visuomeninės santvarkos) dalis; sistema teisės normų, tam tikros teritorijos arba asmenų atžvilgiu reguliuojančių teisinius santykius. Dar kitaip vadinama objektyvioji teisė.

Teisės sistemos normos pagal jų galią gali būti skirstomos į konstitucines, įstatyminės, poįstatymines ir kitas normas; pagal reguliuojamų santykių dalyką – į civilines, baudžiamąsias, administracines ir kitas normas.

## Galiojimas

Teisės sistema galioja tam tikros teritorijos arba asmenų atžvilgiu, jos galiojimą, veikimą (taikymą) užtikrina konkreti viešoji organizacija pagal savo kompetenciją (teis. jurisdikcija), normų galiojimo adresatus bei taikymo ypatumus. Gali būti išskiriama:

* nacionalinė teisė (konkrečios valstybės teisės sistema): vyrauja teritorinė jurisdikcija (jurisdikcija teritorijai), tačiau taikoma ir personalinė jurisdikcija (pvz., valstybės pilietybę turinčių asmenų atžvilgiu).
* bažnytinė teisė, religinės bendrijos teisė: narių atžvilgiu vyrauja personalinė jurisdikcija (jurisdikcija asmeniui).
Rišon Leciono Maccabi

**Rišon Leciono Maccabi** – Izraelio krepšinio klubas, žaidžiantis Izraelio pirmenybėse. Stipriausioje Izraelio lygoje klubas dalyvauja nuo 1988 m., tačiau dar nėra laimėjęs nei vieno titulo.
Objektyvioji teisė

**Objektyvioji teisė** ( - priešpastatytas) - visuma išleistų teisės aktų (formalioji teisės sistema, jos dalis įvairių aktų forma, neįtraukiant kita forma egzistuojančios teisės kaip, pvz., teisės principai).

Objektyvioji teisė ir subjektyvioji teisė yra priešpastatomos viena kitai. Subjektyvioji teisė pagrindžia ir nusako individo teisines galimybes, reikalavimus, ieškinio galimybes. Objektyvioji teisė - teisės norminiai aktai, kurių pagrindu garantuojamos subjektyvios teisės.
Antanas Kavaliauskas

**Antanas Kavaliauskas** (g. 1984 m. rugsėjo 19 d. Vilniuje) – buvęs Lietuvos krepšininkas.

A. Kavaliauskas po 2006–2007 m. NCAA sezono nusprendė dalyvauti NBA naujokų biržoje, ir nors pirmosiose stovyklose pasirodė ganėtinai sėkmingai, pašauktas biržoje vis dėlto nebuvo.

2007 m. vasarą dalyvavo NBA Vasaros lygos varžybose ir atstovavo Hiustono „Rockets“ komandai. Krepšininkas sužaidė 5 rungtynes ir vidutiniškai per 10 min. pelnydavo po 3,6 tšk. ir atkovodavo po 4 kamuolius. Tų pačių metų vasarą krepšininkas pasirašė sutartį su Graikijos Atėnų „Panionios“ klubu.

2008 m. rugsėjo mėn. A. Kavaliauskas sudarė sutartį su ESAKE krepšinio lygos naujoke Kavalos „Panorama GS“ komanda. 2009 m. liepos pradžioje pasirašė sutartį su Juvecaserta Basket klubu. 2010 m. liepos 23 d. pasirašė dvejų metų sutartį su Verolio „Prima“ klubu. 2011 m. liepos 20 d. pasirašė vienerių metų sutartį su Rygos „VEF“ klubu. 2014 m. pradžioje Bilbao klubą užklupus finansinėms problemoms persikėlė į Vilniaus „Lietuvos rytą“ ir pasirašė 1,5 metų kontraktą. Pasibaigus 2014/15 metų sezonui, nusprendė pratęsti kontraktą su „Lietuvos rytu“ dar trejiems metams.

2016 metų vasarą Vilniaus Lietuvos rytas sumažino biudžetą ir krepšininkas persikėlė į Kauno „Žalgirį“.

2019 m. liepos 8 d. paskelbė apie karjeros pabaigą.

## Pasiekimai

* 2005 m. Pasaulio jaunimo čempionas
* 2007 m. NBA vasaros stovykloje Orlande išrinktas į antrąjį geriausių stovyklos krepšininkų penketą
* 2007 m. Vasaros universiados čempionas
* 2012, 2013 m. Latvijos čempionas
* 2015 m. LKL vicečempionas
* 2015 m. Europos krepšinio čempionato sidabro medalio laimėtojas
* 2016, 2017 m. 2018 m. Karaliaus Mindaugo taurės čempionas
* 2016 m. LKL bronzos medalio laimėtojas
* 2017, 2018, 2019 m. LKL čempionas

## Dalyvavimas čempionatuose

|}

## Šaltiniai

## Nuorodos
* Puslapis apie A. Kavaliausko žaidimą NBA Vasaros lygoje
Nymburk (krepšinio klubas)

**[[Nimburkas|Nimburko]] „Nymburk“** (taip žinomas kaip „ERA Nymburk“) – Čekijos krepšinio klubas, dalyvaujantis FIBA Čempionų lygoje.

Klubas dvidešimt kartų tapo Čekijos čempionu (2004–2022, 2024).

Namų rungtynes ekipa žaidžia *Sportovní centrum Nymburk* arenoje, talpinančioje 1000 žiūrovų. Tarptautines varžybas žaidžia Pragos *Královka Arena* arenoje, talpinančioje 2500 žiūrovų.

## Pavadinimų kaita

* Sokol Nymburk (1930)
* SK Železničáři Nymburk (1939)
* Sokol Nymburk (1945)
* TJ Lokomotiva Nymburk (1950)
* BK GA Nymburk (1998)
* BK ECM Nymburk (2002)
* ČEZ Basketball Nymburk (2004)
* ERA Basketball Nymburk (2019)
Jurisdikcija

**Jurisdikcija** (*iurisdictio*: *ius* = teisė + *dicere* = paž. diktuoti; sakyti)
– konkrečios teisės normų sistemos vykdymas, taikymas, turint galimybę teisėtai taikyti teisinę prievartą, jos priemones.

## Galiojimas

Jurisdikcija vykdoma įvairiomis formomis, atsižvelgiant į teisės normų galiojimo, santykių reguliavimo ypatumus:

* tam tikroje aiškiai apibrėžtoje teritorijoje, atsižvelgiant į asmenų teisinį statusą arba nepriklausomai nuo jų teisinio ryšio su teritorijoje teisinę valdžią, jurisdikciją vykdančia viešąja organizacija (valstybė, savivaldybė),
* tam tikrų asmenų, teisiniais ryšiais (pvz., pilietybė, religija) susijusių su teisinę valdžią, jurisdikciją vykdančia viešąja organizacija kaip valstybė, savivaldybė, religinė bendruomenė (kaip, pvz., Katalikų Bažnyčia) nepriklausomai nuo asmenų buvimo vietos, valstybės teritorijos. Pavyzdžiui, asmuo išsaugo pilietybės statusą ir gali naudotis valstybės apsauga, paslaugomis ne tik atitinkamos valstybės teritorijoje, bet ir už jos ribų, o valstybė gali reguliuoti asmens teisinius santykius, statuso klausimus, tam tikrais atvejais netgi užsienyje vykdyti prievartą (pvz., ES valstybėse nacionalinių institucijų dokumentai kaip arešto orderis galioja ir už valstybės ribų bei kt.). Religinės teisės sistemos normos galioja narių atžvilgiu taip pat nepriklausomai nuo jų buvimo vietos (problema: normų taikymo ir vykdymo užtikrinimas).
Akademikas Mstislavas Keldyšas (laivas)

**Akademik Mstislav Keldyš** (rus. *Академик Мстислав Келдыш*) – Rusijos tyrimų laivas, atlikęs daugiau kaip 50 ekspedicijų. Pavadintas matematiko Mstislavo Keldyšo (*Мстислав Всеволодович Келдыш*) garbei. Laivas priklauso Rusijos mokslų institutui. Pagrindinė laivo bazavimosi vieta yra Karaliaučiuje.

Laivas pastatytas 1981 m. Laivo ilgis 122,2 m, plotis 17,8 m, gali išvystyti iki 12,5 mazgų greitį ir nuplaukti iki 20 000 jūrmylių.

Laive yra įrengta 17 tyrimų laboratorijų, turi 2 žmonių valdomus povandeninius aparatus MIR, galinčius pasiekti 6000 m gylį (nusileidžiantys tik japonų Shinkai, galintys pasiekti 6500 m gylį). Kadangi Keldyšas aprūpintas autonominiais povandeniniais aparatais, laive sumontuota 15 pakėlimų mechanizmų. Laivo įgulą sudaro 90 žmonių.

Akademik Mstislav Keldyš dalyvavo ekspedicijose į Titaniko, Bismarko žūties vietas.

## Šaltiniai

* The Marvelous Mirs
* The Keldysh
Ankaros Türk Telekom

**Ankaros Türk Telekom** – Turkijos sporto klubas, vienijantis įvairių sporto šakų komandas.

* Futbolo klubas;
* Krepšinio klubas.
Ankaros Türk Telekom (krepšinio klubas)

**Ankaros „Türk Telekom“** arba ***Türk Telekom krepšinio klubas*** () – Turkijos krepšinio klubas iš šalies sostinės Ankaros. Įkurtas 1980 m.

## Istorija
1980 m. įkurta „Türk Telekom“ sporto klubo krepšinio sekcija. 1990 m. debiutavo aukščiausioje šalies lygoje. Sėkmingiausiai komanda rungtyniavo 2008 m., kai laimėjo šalies bei Prezidento taures. 2016–2018 m. buvo iškritusi į antrąją lygą.

Tarptautinėje arenoje didesni pasiekimai: Koračo taurės ketvirtfinalis (1999–2000 m.), FIBA Čempionų lygos ketvirtfinalis (2019–2020 m., sezonas nutrauktas), Europos taurės finalas (2023 m.).

## Laimėjimai
* Turkijos krepšinio taurė: 2008 m., 2 vieta – 1996, 1998, 2001, 2003 m.
* Turkijos krepšinio Prezidento taurė: 1997, 2008 m.

## Lietuviai
* Simas Jasaitis (2011–2012 m.)

## Treneriai

*  Ergin Ataman (1996–1998)
*  Ertuğrul Erdoğan (2013–2014)
*  Ercüment Sunter (2014–2015)
*  Burak Gören
*  Henrik Rödl (2021–2022)
*  Erdem Can (2022–2023, 2024–)
*  Nenad Čanak (2023)
*  Selçuk Ernak (2023–2024)


## Šaltiniai
Robert Ballard

**Robertas Balardas** (*Robert Duane Ballard*, g. 1942 m. birželio 30 d.) – JAV okeanografas, nuskendusių laivų „Titanikas“, „Bismarkas“, USS „Yorktown“ radėjas, vienas iš giluminių povandeninių ekspedicijų pradininkų.

## Biografija
Robertas Balardas gimė 1942 m. Vičitos mieste, Kanzaso valstijoje, JAV, bet vaikystę praleido Kalifornijoje. Būdamas 19 metų ir padedamas savo tėvo įsidarbino „Ocean Systems Group“, kur dirbo prie povandeninių aparatų konstravimo. Vėliau studijavo Santa Barbaroje, Kalifornijos universitete chemiją ir geologiją. 1967 m. Balardas buvo pašauktas į kariuomenę ir paskirtas į laivyną. 1974 m. Robertas Balardas įgijo daktaro laipsnį geologijos ir geofizikos srityje.

Viena pirmųjų Roberto Balardo ekspedicijų buvo *Project Famous*; ekspedicijos metu Balardas atliko vandenyno tyrimus. Vėliau Balardo tyrimai buvo susiję su vandenyno gelmių tyrimais prie Galapagų salynų, tada buvo atrastos floros rūšys, kurios energiją gauna ir maistą sintetina cheminiu būdu. Šie atradimai davė naują impulsą gyvybės paieškoms kitose planetose.

Pasaulinį pripažinimą tyrinėtojas užsitikrino 1985 m., kuomet buvo rastos legendinio laivo „Titaniko“ nuolaužos. Tikslias laivo koordinates Balardas slėpė norėdamas išvengti grobstymo laivo žūties vietoje. Laivas buvo surastas 3821 metrų gylyje, 24 kilometrais toliau nei iki to laiko buvo manoma. Svarbiausias atradimas, kuris buvo padarytas ekspedicijos metu, tas, kad laivas lūžo pusiau. 2003 m. Balardas sugrįžo į laivo žūties vietą, pasinaudodamas rusų tyrimų laivu „Akademik Mstislav Keldyš“.

Ne mažiau svarbus Roberto Balardo nuopelnas buvo „Bismarko“ laivo žūties vietos radimas 1989 m.. Ši ekspedicija buvo dar sudėtingesnė nei „Titaniko“ paieškos, kadangi laivas buvo nuskendęs 4790 metrų gylyje. 1998 metais jis surado lėktuvnešio USS „Yorktown“ žūties vietą. „Yorktown“ buvo stipriai pažeistas, kuomet dalyvavo mūšyje dėl Midvėjaus ir netrukus buvo paskandintas.

Šiuo metu Robertas Balardas yra Institute for Exploration prezidentas, Institute for Archaeological Oceanography direktorius, apdovanotas svarbiais medaliais už nuopelnus tyrinėjant vandenynus.

## Šaltiniai
* National Geographic. Robert Ballard, Ocean Explorer . Žiūrėta 2007-06-04
* Hardcourt Multimedia. Robert Ballard. Žiūrėta 2007-06-04
Religinė teisė

**Religinė teisė** (lyginamojoje teisėtyroje) – teisės šeima; įvairiose religijose – žmogui skirti Dievo įsakymai, įstatymai, taisyklės, nurodymai (Dieviškoji teisė, *ius divinum*). Tai gali būti Šariatas (Islamo teisė), Halacha (Judėjų teisė), Mozės, Dieviškieji įstatymai, Tora ir kt.

## Bažnytinė teisė
**Bažnytinė teisė** – konkrečios krikšioniškos religinės bendruomenės (religinės bendrijos, organizacijos) teisės normų sistema. Bažnytinė teisė reguliuoja organizacijos struktūrą, institucijų ir jos narių statusą, jį įtvirtina, nustato santykį su kitomis religinės, socialinėmis normomis. Pasaulietinės teisės šeimų valstybėse religija yra atskirta nuo valstybės, o atskiroms religinėms bendrijoms yra laiduojama teisė pačioms reguliuoti jų vidaus santykius, turėti normas. Bažnytinės teisės normų galiojimo ribas konkrečioje valstybėje užtikrina specialios normos:

* **[[nacionalinė teisė]]**, paprastai viešoji teisė, atskirais atvejais – ir privatinė teisė (pvz., dėl bažnytinės santuokos registravimo, pripažinimo) – specialūs teisės aktai (įstatymai) dėl religinių bendrijų, jų narių statuso valstybėje
* **[[tarptautinė teisė]]** (pvz., valstybės tarptautiniai susitarimai, tarptautinės sutartys su tarptautinį teisinį subjektiškumą turinčiais religinėmis organizacijomis kaip Vatikanas ir kitos tarptautinės teisės normos).

Bažnytinė teisė didžiąja dalimi yra rašytinė (*ius scripta*). Ji įtvirtinama išleidžiant specialius teisės aktus, patvirtinant norminiais dokumentais (aktais). Labiausiai kodifikuotas teisės normas turi krikščionių religinės bendruomenės (Katalikų Bažnyčia: *[[Codex Iuris Canonici]]*, kitų (pvz., evangelikų, Rytų) Bažnyčių kanonų teisė).

## Reikšmė
Religinė teisė anksčiau darė didelę įtaką pasaulietinės teisės plėtrai. Jos pagrindu (arba atskirais atvejais – jos pavyzdžiu) formavosi bei buvo įtakojama nacionalinės teisės sistema Europoje, buvo perimtos normos, kai kurie pamatiniai teisės principai proceso ir materialiojoje teisėje.

XXI a. itin sparčiai (dėl naftos kainos pakilimo) pradėjus plėtotis Artimųjų Rytų ekonomikai, plinta Islamo teisės įtaka Vakarų valstybėms. Itin sparčiai plėtojantis ūkiniams (finansiniams) santykiams, atitinkamai kai kurių teisės šakų (kaip, pvz., finansų teisės, bankų teisės) normos taikomos ir Vakaruose (privatiniuose santykiuose, civilinėje bei komercinėje apyvartoje).
Garso kolonėlė

**Garso kolonėlė** – įrenginys garso atkūrimui, kurį sudaro mažiausiai vienas garsiakalbis, įmontuotas į korpusą.

## Parametrai
Pagrindiniai akustines sistemas charakterizuojantys parametrai yra tipas, varža, galia, jautrumas, atkuriamų dažnių juosta, horizontali ir vertikali sklaida, konstrukcija, svoris. 
 
Dažniausiai sutinkami tipai: pagal garsiakalbių tipą (elektrodinaminė, elektrostatinė ar kt.), pagal dažnį (plačiajuostė, žemadažnė, aukštadažnė), pagal korpuso sandarą (uždaro, atviro tipo, fazoinvertorinė / paprasta), pagal tvirtinimo tipą (taškinė, vertikalaus masyvo, horizontalaus masyvo).

Varža - dažniausiai 4 Ω (omų), 8 Ω, ar kt.

Galia - nominali, muzikinė arba pikinė

Jautrumas - akustinės sistemos savybė atkurti skirtingo garsumo lygį, esant tai pačiai įeinančiajai srovei. matuojamas dB (decibelais).

Atkuriamų dažnių juosta - gebėjimas atkurti garso bangų spektrą nuo žemiausio iki aukščiausio dažnio. Matuojamas Hz (hercais), dažnai pateikiamas su nukrypimu pvz "+/-"

Horizontali ir vertikali sklaida - 

Konstrukcija - 

Svoris -
Kodifikacija

**Kodifikacija** – teisės normų sisteminimo būdas, tam tikrą teisinių santykių sritį reguliuojančias normas susisteminus apibendrinant, įtvirtinant viename teisės akte (teisyne). Jei teisės rinkinys nėra sisteminamas, toks būdas vadinamas „kompiliacija“ („teisės durstinys"), o ne kodeksu.

Terminas žinomas jau nuo Romos laikų; vienas anksčiausių kodeksų – *[[Codex Iustinianus]]* (*žr. plačiau – [[romėnų teisė]]*). Kiti garsūs normų kodifikavimo aktai – prigimtinės teisės dvasioje kurtas *[[Code Civil]]* (XIX a.), pandektistikos šedevras BGB (XX a. pradžioje) ir kt. Bažnytinės teisės kodifikacijoje pasižymėjo Katalikų Bažnyčios teisininkai – kanonistai (normos susistemintos Kanonų teisės kodekse, ).

Iš Eurazijos valstybių kodifikacija XX a. išsiskyrė Rusija, kurios teisės sistemoje – daugiau nei 10 skirtingose teisinių santykių srityse kodifikuotų teisės aktų. Lietuvoje vienas pirmųjų bei itin sėkmingų kodifikacijos bandymų – Lietuvos Statutai (1529, 1566 ir 1588 m.).
Saulės užtemimas

**Saulės užtemimas** – reiškinys, kai Mėnulis atsiduria tarp Žemės ir Saulės, taip uždengdamas Saulės diską. Tai vyksta todėl, kad Mėnulis daug kartų mažesnis už Saulę, bet skrieja tiek pat kartų arčiau Žemės. Šis reginys trunka neilgai, nes Mėnulio šešėlis mažas ir greitai juda. Saulės užtemimo juosta niekada nebūna platesnė kaip 269 km, o užtemimo maksimali trukmė vienoje vietoje mažiau kaip 8 min. Saulės užtemimas gali įvykti tik per jaunatį.

## Užtemimų rūšys
* **Dalinis užtemimas** – kai Mėnulis uždengia mažiau nei 50 % Saulės disko;
* **Žiedinis užtemimas** – kai Mėnulis patenka į Saulės disko vidurį ir stebimas žiedas – Saulės vainikas;
* **Visiškas užtemimas** – kai Mėnulis uždengia nuo 80 % iki 100 % Saulės disko.

### Dalinis užtemimas

Dalinis užtemimas vyksta, kai Mėnulis uždengia tik dalį Saulės. Dalinio užtemimo fazės būna prieš visišką užtemimą ir po jo.

### Žiedinis užtemimas
Žiedinis užtemimas vyksta tuomet, kai stebėtojo akys, Mėnulio ir Saulės centrai išsirikiuoja vienoje tiesėje. Taip atsitinka, kai Mėnulis būna labiau nutolęs nuo Žemės ir jo kampiniai matmenys tampa mažesni už Saulės. Taip susidaro žiedinis užtemimas, kadangi Saulė didesnė.

### Visiškas užtemimas

Visiškas užtemimas būna tada, kai Saulės kampiniai matmenys yra mažesni arba lygūs Mėnulio kampiniams matmenims (stebint iš Žemės) ir susidaro visiškas Saulės užtemimas. Jis paprastai trunka apie 7,5 minutės.

### Hibridinis užtemimas
Kartais būna ir žiedinių – visiškų užtemimų, kuris vienoje vietoje žiedinis, o kitoje vietoje visiškas. Tai būna itin retai.

## Taip pat skaitykite
* 1914 m. rugpjūčio 21 d. Saulės užtemimas
* 2015 m. kovo 20 d. Saulės užtemimas
* 2021 m. birželio 10 d. Saulės užtemimas
* 2026 m. rugpjūčio 12 d. Saulės užtemimas
* 2027 m. rugpjūčio 2 d. Saulės užtemimas
Permės Ural Great

**Permės Ural Great** – buvęs Rusijos krepšinio klubas, įkurtas 1995 m. Permės mieste.

2009 m. birželio pabaigoje klubas susidūrė su finansiniais sunkumais, todėl atsisakė dalyvauti Rusijos aukščiausioje krepšinio lygoje, taip pat ir antrajame divizione, 2009 m. rugpjūčio pabaigoje klubas buvo likviduotas.

## Pasiekimai

* Rusijos čempionas: 2001, 2002
* Rusijos taurės laimėtojas: 2004
* NEBL čempionas: 2001
* FIBA Europos Iššūkio taurės laimėtojas: 2006

## Šaltiniai
Liuonius Purvinis

**Liuonius Purvinis** (g. 1957 m. liepos 12 d. Strazdakalnyje, Utenos rajonas) – Lietuvos ir Utenos rajono savivaldybės politinis bei visuomenės veikėjas.

## Biografija
1994 m. baigė Lietuvos žemės ūkio universitetą, hidromelioracijos inžinierius. 1995–2020 m. AB „Utenos melioracija“ generalinis direktorius.

Lietuvos krikščionių demokratų partijos, partijos Lietuvos krikščionys demokratai, Krikščionių partija Utenos rajono skyriaus narys.

2003–2019 m. ir 2019–2021 m. Utenos rajono savivaldybės tarybos narys.

Lietuvos žemėtvarkos ir hidromelioracijos inžinierių sąjungos narys, Lietuvos melioracijos įmonių asociacijos prezidiumo narys. Žmona Lina, vaikai Žydrūnas, Kristina.

## Šaltiniai
Larry Hughes

**Laris Darnelas Hjuzas vyresnysis** (, g. 1979 m. sausio 23 d.) – JAV krepšininkas.

Hughes su savo gimnazija *Christian Brothers College High School* laimėjo Misūrio valstijos čempionatą 1997 metais. Pakviestas į NBA Filadelfijos „76ers“. 2005 metų vasarą Hughes pasirašė penkerių metų kontraktą su Cleveland Cavaliers. Jo atėjimas į komandą turėjo pagelbėti superžvaigždei LeBron James.

2008 m. vasario 21 d. Hughes buvo iškeistas į Čikagos „Bulls“ kartu su Drew Gooden, Cedric Simmons ir Shannon Brown. 2009 m. vasario 19 d. jis vėl buvo iškeistas Niujorko "Knicks" komandai. 2010 m. vasario 18 d. atsidūrė Sacramento "Kings" komandoje, tačiau vasario 23 d. buvo atleistas. 2010 m. kovo 13 d. pasirašė sutartį iki sezono pabaigos su Šarlotės „Bobcats“ klubu.

## Išnašos

## Nuorodos
* NBA.com profilis – Larry Hughes
Gintaras Vidžiūnas

**Gintaras Vidžiūnas** (g. 1962 m. spalio 25 d. Molėtuose) – Lietuvos ir Utenos rajono savivaldybės politinis bei visuomenės veikėjas.

## Biografija
1980 m. baigė Utenos T. Tilvyčio vidurinę mokyklą. 1985 m. baigė Kauno medicinos institutą, provizorius.

1985–1993 m. Švenčionėlių valstybinės vaistinės provizorius-technologas analitikas, 1990–1993 m. vedėjos pavaduotojas, nuo 1993 m. Gintaro Vidžiūno vaistinės savininkas, 2010 m. UAB „EXPRESS VAISTINĖ“ vaistininkas.

Darbo partijos Utenos rajono skyriaus narys.

2007–2011 m. ir 2011–2015 m. Utenos rajono savivaldybės tarybos narys.

Provincijos vaistinių asociacijos valdybos narys, Vaistininkų sąjungos, pasaulio ir Lietuvos farmacijos sąjungos narys.

Žmona Loreta, dukros Karolina ir Gerda.

## Veikla
1993 m. Utenoje įkūrė pirmąją privačią vaistinę, vaistinės savininkas, vaistininkas. 2009 m. gruodžio 17 d. Panevėžio apygardos teismas G. Vidžiūno vaistinei iškėlė bankroto bylą. Dienraščio „Respublika“ duomenimis, G. Vidžiūno vaistinė yra skolinga daugiau kaip 1 milijoną litų.

## Šaltiniai
Denveris

**Denveris** () – miestas Jungtinių Amerikos Valstijų vakarinėje dalyje; Kolorado valstijos sostinė. Denveryje su priemiesčiais gyvena virš 2,55 mln. gyventojų. Miestas įsikūręs Uolinių kalnų papėdėje, prie Pietų Plato upės. Didelis prekybinis, pramoninis ir transporto mazgas. Kalnakasybos ir žemės ūkio mašinų gamyba, aviacijos ir raketų, chemijos, gumos, karinė pramonė. Yra tarptautinis oro uostas, veikia keletas universitetų. Denverio apylinkėse yra spalvotųjų ir retųjų metalų telkinių.

## Istorija

1858 m. lapkričio 22 d. keletas aukso ieškotojų įkūrė Denverio miestą. Miestas buvo pavadintas Kanzaso valstijos, kuriai tuo metu priklausė Rytinė Kolorado dalis, gubernatoriaus Džeimso V. Denverio (*James W. Denver*) garbei.

## Gyventojai

## Sportas
* Denverio „Nuggets“ (krepšinis)
* Denverio „Broncos“ (amerikietiškas futbolas)
* Kolorado „Avalanche“ (ledo ritulys)
* Kolorado „Rockies” (beisbolas)
* Kolorado „Rapids” (futbolas)

## Šaltiniai
Baltasis dobilas

**Baltasis dobilas** (*Trifolium repens*) – pupinių (*Fabaceae*) šeimos, dobilų (*Trifolium*) genties augalas. Išplitęs Europoje, šiaurės Afrikoje ir vakarų Azijoje.

Augalas daugiametis, šaknys plonos, ilgos, išsikerojusios. Žiedynas − ilgakotė, apvali, puri galvutė sudaryta iš 40−80 žiedelių. Kvapnūs žiedai iki 1 cm ilgio, trumpais koteliais, baigdami žydėti nusvyra žemyn. Taurelė su 10 gyslų, balsva, vamzdelio kraštai tarp dantelių išmarginti purpurinėmis dėmėmis; 2 viršutiniai danteliai ilgesni už 3 apatinius. Vainikėlis baltas, kartais šviesiai rausvas, burė ilgesnė už kitus lapelius, jos viršūnė kiek įlenkta. Vaisius − pailga, plokščia ankštis su 2−5 sėklomis, viršūnėje išlieka ilgas, lenktas mezginės liemenėlis. Pagrindinis stiebas trumpas, šliaužiantis, gulsčias arba kylantis, nuo pagrindo šakotas; šoninės šakos kylančios, įsišaknijančios. Lapai trilapiai; lapeliai atvirkščiai kiaušiniški, viršūnė apskrita, kartais kiek įlenkta, pagrindas pleištiškai susiaurėjęs. Kraštas pjukliškai dantytas, koteliai trumpi, visi vienodo ilgio. Lapkočiai ilgi. Prielapiai lancetiški, gana dideli, balkšvi, plėneliniai.

Žydi per visą vasarą, iki vėlyvo rudens. Auga pievose, ganyklose, laukuose, miškų aikštelėse, pamiškėse, dirvonuose, krūmuose, pakelėse, parkuose, pagrioviuose. Žiedus apdulkina kamanės ir bitės, surenkančios iš jų daug nektaro. Sėklas išnešioja gyvūnai. Baltasis dobilas labai vertingas pašarinis augalas, ypač ganyklose. Tinka miestų ir pakelių želdiniams, nes greit suželia, be to, pakenčia mindymą. Augalas vaistinis, dažinis.

## Literatūra
* Jankevičienė Ramunėlė, Lazdauskaitė Živilė (1991) Rudenį žydintys augalai. Vilnius: Mokslas, 54 psl.
Saulė (organizacija)

**„Saulė“**, **Lietuvių švietimo draugija „Saulė“** − katalikiška švietimo draugija, veikusi Lietuvoje 1906–1940 m.

## Istorija
1906 m. birželio 25 d. Kauno gubernijos gubernatorius, P. V. Veriovkinas patvirtino pirmuosius „Saulės“ draugijos įstatus. Jos steigėjai − kunigai Konstantinas Olšauskas ir Povilas Januševičius, pasauliečiai Tomas Ferdinandas Žilinskas, Rokas Šliūpas, Jonas Garalevičius. Vėliau papildytuose draugijos įstatuose buvo apibrėžtas draugijos tikslas: paruošti mokytojus lietuviškoms mokykloms.

Draugijos ir jos vadovo K. Olšausko pastangomis 1912–1913 m. Kaune buvo pastatyti „Saulės“ namai. Šis visuomeninės paskirties, lietuvių, daugiausia gyvenusių JAV, iniciatyva ir lėšomis pastatytas pastatas buvo pirmasis ne tik Kaune, bet ir Lietuvoje.

Pedagoginiai kursai Kaune veikė iki Pirmojo pasaulinio karo pradžios. Vėliau jie buvo perkelti į Vilnių, o dar vėliau − į Voronežą. 1918 m. „Saulės“ draugija grįžo į savo rūmus, o rudenį buvo įsteigta „Saulės“ mergaičių mokytojų seminarija. 1923–1924 m. į seminariją buvo priimamos tik mergaitės.

„Saulės“ draugijos nariai aktyviai dalyvavo Kauno kultūriniame gyvenime. Buvo gerai žinomas Juozo Naujalio suburtas „Saulės“ mokytojų kursų mišrus choras. Draugijos nariai dalyvavo Stasio Šimkaus chore, „Dainos“ draugijoje ir kitur. Baigę kursus, dažnai dalyvaudavo scenos mėgėjų veikloje, organizuodavo vakarus, kurių metu vaidindavo lietuviškus spektaklius.

Iki 1918 m. kursus baigė apie 200 žmonių. Dauguma jų įsiliejo į lietuviškas mokyklas. Tik kai kurie pasuko kitu keliu − tapo bankininkais (J. Kaupas), dailininkais (Kazys Šimonis), operos artistais (V. Polovinskienė-Grigaitienė, Adelė Galaunienė-Nezabitauskaitė), žurnalistais (Matas Šalčius), kunigais, politikais, mokslininkais ir kitais veikėjais.

Draugija neapsiribojo vien mokytojų ruošimu. Ypač ji daug nuveikė steigiant įvairaus tipo švietimo įstaigas Kauno gubernijoje. Draugijos skyriai 1906–1914 m. įsteigė 62 pradines mokyklas ir kursus suaugusiems, kuriuose dirbo 42 mokytojai, čia mokėsi daugiau kaip 1500 mokinių. Vien Kaune jie įsteigė 12 pradinių mokyklų. Draugija organizavo ir vakarus, vaidinimus ir kitus renginius. Šis darbas buvo vienintelė tautinė kultūrinė programa Lietuvos kaimo žmonėms. Tai žadino kaimo žmonių nacionalinę savimonę ir padėjo jiems įsitraukti į visuomeninį gyvenimą.

1916–1918 m. draugija įsteigė gimnazijas Kaune, Telšiuose ir progimnazijas Biržuose, Kupiškyje, Zarasuose, Jurbarke, Ramygaloje, Rokiškyje, Šeduvoje, Utenoje, Žagarėje. 

„Saulės“ draugija sukūrė tankiausią pradinių mokyklų tinklą, įsteigė daugiausia gimnazijų ir progimnazijų. Viena įtakingiausių švietimo draugijų „Žiburys“ įsteigė tris kartus mažiau pradinių mokyklų nei „Saulės“ draugija. Po 1926 m. gruodžio 17 d. perversmo dauguma draugijos mokyklų buvo suvalstybintos, draugijos veikla susilpnėjo.

1940 m. Tarybų Sąjungai užgrobus Lietuvą, švietimo draugija „Saulė“ buvo paleista.

## Šaltiniai
Vidmantas Valinčius

**Vidmantas Valinčius** (g. 1963 m. liepos 11 d. Šiaulaičiai, Radviliškio rajonas) – Lietuvos ir Utenos rajono savivaldybė politinis bei visuomenės veikėjas.

## Biografija
1986 m. baigė Vilniaus pedagoginį institutą, istorijos mokytojas ir teisės dėstytojas, įgytas magistro laipsnis. 1998 m. baigė švietimo vadybą, įgytas magistro laipsnis Kauno technologijos universitete.

1997–2000 m. Utenos apskrities viršininko administracijos apskrities sekretorius. 2000–2003 m. Utenos rajono savivaldybės administratorius, 2003–2007 m. Utenos rajono savivaldybės administracijos direktorius. 2007–2019 m. Utenos rajono savivaldybės mero pavaduotojas.

1995–2003 m. ir 2007–2019 m. Utenos rajono savivaldybės tarybos narys.

Nuo 2019 m. Utenos rajono savivaldybės mero patarėjas.

Nuo 2014 m. Lietuvos laisvės sąjungos (liberalų) pirmininko pavaduotojas, Utenos skyriaus pirmininkas. 

Lietuvos socialinių darbuotojų asociacijos Utenos skyriaus narys. 

Sutuoktinė Gražina, vaikas Žygimantas.

## Šaltiniai
Mars 2

**Mars 2** – SSRS bepilotis erdvėlaivis, skirtas Marso tyrimams. „Mars 2“ priklausė programai „Mars“. „Mars 2“ buvo identiškas kitam šios programos erdvėlaiviui „Mars 3“. Šie du erdvėlaiviai buvo sudaryti iš dviejų dalių – dirbtinio palydovo ir nusileidimo aparato.

Dirbtinio palydovo pagrindinė misija buvo Marso paviršiaus ir debesų fotografavimas, temperatūrų matavimas, atmosferos stebėjimas ir pan. Dirbtinis palydovas savo misiją baigė 1972 m. rugpjūčio 22 d.

Nusileidimo aparatas turėjo daryti 360 laipsnių Marso nuotraukas, jis taip pat turėjo spektrometrą, turėjo matuoti temperatūrą, slėgį, vėjo greitį. Ant šio aparato buvo SSRS vėliava ir herbas. Nuo pagrindinio modulio jis atsiskyrė 1971 m. lapkričio 27 d. Skriejant maždaug 6 km/s greičiu, aparato nusileidimą koordinuojanti programinė įranga pradėjo blogai veikti, taip pat neišsiskleidė parašiutas. Aparatas sudužo, tačiau tai buvo pirmasis žmogaus sukurtas prietaisas pasiekęs Marso paviršių.
Banguotoji melsvė

**Banguotoji melsvė** arba **banguotalapė melsvė** (*Hosta undulata*) – agavinių (*Agavaceae*) šeimos, melsvių (*Hosta*) genties dekoratyvinis augalas. Auginamas kaip ornamentis augalas darželiuose, kapinėse, gėlynuose. Lapai balti, su žaliais apvadais. Žydi vasarą, violetiniais žiedais. Aukštis iki 30 cm. Toleruoja temperatūras iki −30 °C.

## Šaltiniai
Kempinė

**Kempinė** (, , , ) – stačiakampio ar kitokios formos įrankis iš minkštos akytos (su atviromis susisiekiančiomis akutėmis) medžiagos, naudojamas paviršiams plauti ar valyti. Kempinės gerai sugeria vandenį ir vandeninius tirpalus.

Šiais laikais kempinės paprastai daromos iš putintų plastikų. Senovėje neretai kempinės buvo natūralios raginės pintys (*Porifera*, kitaip - *Spongia*). Jos naudojamos ir dabar, ypač žmonių, mėgstančių natūralius daiktus.

Buityje kempinės naudojamos kaip plovimo priemonė - kempinė pamirkoma vandenyje ar ploviklio tirpale ir ja trinamas paviršius. Kempines taip pat kartais naudoja paviršiams sausinti (kadangi kempinės medžiaga paprastai būna hidrofilinė ir gerai sugeria vandenį) ar, pvz., dažams ant paviršiaus perkelti.
Kaolinitas

**Kaolinitas** – molio mineralas. Cheminė sudėtis Al2Si2O5(OH)4. Kietumas 1,0; tankis 2,6. Susidaro dūlant kalio feldšpatams, žėručiams ir kt. Panaudojimas porceliano ir keramikos pramonėje, statybinė medžiaga ir kt. Vienas labiausiai paplitusių mineralų. Ji sudaro 21,7 % silicio, 20,9 % aliuminio, 55,8 % deguonies ir 1,5 % vandenilio.
Kazimieras Aleksandravičius

**Kazimieras Aleksandravičius** (1823 m. lapkričio 26 d. Linkuvoje, Pakruojo raj. – 1884 m. liepos 24 d. Žagarėje) – kunigas, vertėjas, draudžiamosios lietuvių literatūros platintojas.

## Biografija

Gimė valstiečių šeimoje. 1844–1848 m. mokėsi Varnių kunigų seminarijoje. Kunigavo įvairiose Žemaičių vyskupijos parapijose. Po įšventinimo paskirtas Linkuvos vikaru, 1850 m. perkeltas į Pandėlį, 1851 m. paskirtas Jūžintų klebonu. 1857 m. perkeltas į Biržus.

Padėjo 1863 m. sukilėliams. Artimai bendravo su I. Vaišvila ir Simonu Daukantu, po rašytojo mirties vaistinėje saugojo jo biblioteką.

1865 m. pažemintas pareigose – perkeltas į Naująją Žagarę vikaru. 1866 m. paskirtas Salų filialistu (Rokiškio raj.). Nuo 1869 m. perkeltas į Naująją Žagarę klebonu. Apie 1870 m. minimas platinęs lietuvišką spaudą Žagarėje.

Išvertė lenkų dramaturgo J. Koženiovskio komediją „Šiaučius ir jo šeiminikštis“, 1890 m. išspausdintą „Varpe“.
Eurolygos 2006–2007 m. sezonas

**2006-2007 metų [[Eurolyga|Eurolygos]] sezonas** – 50-asis Europos krepšinio klubų varžybų sezonas. Čempionais tapo Atėnų „Panathinaikos“ krepšininkai.

## Reguliarusis sezonas

### A grupė

### B grupė

### C grupė

## Top16 etapas
### D grupė

### E grupė

### F grupė

### G grupė

## Ketvirtfinaliai

## Finalinis ketvertas
Arbatinis šaukštelis

**Arbatinis šaukštelis** – šaukštas, mažesnis nei valgomasis ar desertinis šaukštas. Skirtas pridėti cukraus į arbatą ar kavą.
Smulkusis snaputis

**Smulkusis snaputis** (*Geranium pusillum*) – snaputinių (*Geraniaceae*) šeimos, snapučių (*Geranium*) genties augalas.

Vienmetis, retai dvimetis žolinis augalas. Žiedynai dvižiedžiai, lapų pažastyse. Žiedai taisyklingi, penkianariai, smulkesni negu kitų pas mus augančių snapučių, ne daugiau kaip 6−7 mm skersmens. Taurelės lapeliai ovališki, apaugę paprastais ir liaukiniais plaukeliais. Vainikėlio lapeliai beveik tokio pat ilgio kaip ir taurėlapiai, rausvi arba violetiniai, viršūnėlės iškirptos. Kuokelių 10. Vaisius sausas, su ilgu plaukuotu snapeliu, prinokęs skyla. Vaisiukai nubyra nuo puslankiu išsirietusių snapelio sąvarų, kurios prisitvirtinusios prie snapelio viršūnės. Vaisiai statūs, jų koteliai žemyn išlinkę. Stiebai keli, gulsti arba kylantys, briaunoti, šakoti, apaugę trumpais, o viršutinė stiebo dalis ir žiedkočiai dar ir liaukiniais plaukeliais. Lapai apskriti, plaukuoti, plaštakiškai skiltėti; skilčių viršūnės apskritomis skiautėmis. Prie lapkočių pagrindo esti odiški, lancetiški prielapiai, kurių kraštai blakstienoti. Dauginasi sėklomis.

Auga daržuose, pakelėse, panamėse, šiukšlynuose, laukuose, dažniausiai smėlio arba priesmėlio dirvožemiuose. Žydi visą vasarą, iki spalio mėn. Žiedus apdulkina vabzdžiai, renkantys nektarą. Daržų ir laukų piktžolė.

## Literatūra
Rudenį žydintys augalai, Ramunėlė Jankevičienė, Živilė Lazdauskaitė, Vilnius, Mokslas, 1991, 58 psl.


Vaizdas:Kleine ooievaarsbek plant (Geranium pusillum plant).jpg|Jaunas smulkiojo snapučio augalas
Vaizdas:Geranium pusillum002.JPG|Smulkiojo snapučio žiedai
Uchta

**Uchta** () – pramoninis miestas šiaurės-vakarų Rusijoje, Komijos respublikoje, prie Uchtos upės. Naftos ir gamtinių dujų perdirbimo centras.

## Istorija

Įkurtas 1929 m., 1943 m. suteiktos miesto teisės. Prie miesto statybų daug prisidėjo kaliniai iš Komijos lagerių.

Jeigu pagal 2007 m. duomenis mieste būta daugiau nei 100 tūkt. gyventojų, tai 2021 m. oficiali statistika nurodė 79 899. Manoma, kad realus gyventojų skaičius gerokai mažesnis. Į kitus regionus išvykstama dėl to, kad anglių šachtos ir kitos bendrovės užsidaro, žmonės netenka darbo ir išvyksta kitur.
Balana

**Balana** lietuvių kalboje reiškia du susijusius dalykus:

## Balana – gyvoji periferinė mediena

*Balana* () vadinama periferinė gyva mediena, kurioje negyvos būna tik vienintelės ląstelės – vandens indai. Daugelio medžių rūšių *balana* būna šviesesnė už centrinę *branduolinę medieną*. Šioje visos ląstelės būna žuvusios, o iš jų išsilieję fermentai ir dažančios medžiagos branduolinę medieną paprastai nudažo tamsesne spalva. (*Plačiau str. [[Mediena (audinys)|Mediena]]*).

## Balana – medienos skala
Tai iš pliauskos ar rąsto atskeltas medienos strypelis, kuris gali būti naudojamas:
* prakuroms. Plonos balanos lengvai užsidega, ypač dervingos medienos;
* švietimui. Plona balana būdavo apatiniu galu įspraudžiama specialiame laikiklyje, o viršutinis galas padegamas. Nedidelė balanos liepsnelė, lėtai slenkanti žemyn, kažkiek apšviesdavo aplinką. Balanas švietimui naudodavo tie, kurie negalėdavo pasišviesti žvakėmis ar riebalinėmis spingsulėmis (paprastai dėl to, kad pastarieji brangesni);
* tinkavimui ( 'tinkavimo balana'). Ilgos balanos anksčiau būdavo naudojamos sienai paruošti prieš tinkavimą. Sieną nedideliais tarpais (paprastai kryžmai) apkaldavo balanomis, ir gautą paviršių tinkuodavo. Dabar paprastai vietoj balanų naudoja tinklelius;
* pynimui. Iš kai kurių rūšių medžių balanų pina pintines.
Žvakidė

**Žvakidė** – įtaisas, dažniausiai dekoratyvus, vienai ar kelioms žvakėms laikyti.

Žvakidės paprastai būna pastatomos ant baldų, lentynų ir pan., būna aukštų žvakidžių, pastatomų ant grindų. Neretai žvakidės turėdavo dalį, už kurios būdavo galima žvakidę patogiai paimti ir nešti pasišviečiant.

Daugiažvakės šakotos dekoratyvios žvakidės dar vadinamos *kandeliabrais*.

Žvakidės dalis, kurioje įstatoma žvakė, dažniausiai būna dubenėlio formos, kad varvantis parafinas ar vaškas nenutekėtų ant stalo ar kito paviršiaus, kur žvakidė stovi.

Šiais laikais tiek žvakės, tiek žvakidės naudojamos kaip dekoratyviniai elementai. Retkarčiais panaudojamos ir pirminei paskirčiai – apšviesti.
Rokas Abartis

**Rokas Abartis** (g. 1843 m.) – lietuviškos spaudos platintojas, knygnešys.

1886 m. vasario 20 d. sulaikytas Tauragės brigados pasienio sargybinių Gargždų muitinės zonoje. R. Abartis gabeno 20 egzempliorių knygų lietuvių kalba. Jis prisipažino, kad knygas pirko Mažojoje Lietuvoje. 1888 m. Kauno apygardos teismo nuosprendžiu išteisintas, tačiau po 3 mėnesių jį panaikino Vilniaus teismo rūmai.
Torgsinas

**Torgsinas**, **Torgsin** (rus. *Торгсин*) – Tarybų Sąjungoje egzistavęs Visasąjunginis prekybos su užsieniečiais susivienijimas (), įkurtas 1931 m. sausio mėn., panaikintas 1936 m.

Ši organizacija aptarnaudavo į TSRS atvykusius užsieniečius ir TSRS piliečius, turinčius užsienio valiutos ar „valiutinių vertybių“ (aukso, sidabro, platinos, brangakmenių, juvelyrinių dirbinių, antikvarinių vertybių), už kuriuos *Torgsino* parduotuvėse galėjo pirkti maisto produktų, aprangos ir kitų prekių, kurios buvo sunkiai prieinamos paprastose parduotuvėse.
Daugailių herbas

**Daugailių herbas** – pagrindinis Daugailių miestelio ir Daugailių seniūnijos (Utenos rajono savivaldybė) heraldinis simbolis. Herbo motyvais sukurta ir Daugailių vėliava.

## Aprašas

Mėlyname herbinio skydo lauke sidabrinis raitelis ant sidabrinio žingsniuojančio žirgo su auksiniais krepšiu per petį ir pentinais, trimituojantis dešinėje rankoje laikomu auksiniu pašto ragu.

## Istorija

Miestelis anksčiau herbo neturėjo.

Pro Daugailius 1836 m. buvo nutiestas Peterburgo–Varšuvos plentas, čia įsteigta pašto stotis, pastatyti nakvynės namai. XIX a. antroje pusėje kelionę diližanu pro Daugailius ir apsilankymą juose yra aprašęs Antanas Baranauskas. Ieškant simbolikos miestelio herbui, nutarta pavaizduoti senovinį paštininką – raitelį su pašto krepšiu ir ragu. Toks simbolis rodo, kad kadaise įkurta pašto stotis, kuri suvaidino svarbų vaidmenį miestelio istorijoje, o komunikacijos priemonės svariai prisidėjo prie krašto augimo.

Daugailių herbą Lietuvos Respublikos Prezidentas patvirtino 2004 m. rugpjūčio 3 d. dekretu Nr. 29. Etalono autorė – dailininkė Vida Navikienė.

## Šaltiniai
Daugailių vėliava

**[[Daugailiai|Daugailių]] vėliava** – mėlyna su centre įkomponuotu sidabriniu raiteliu pasiskolintu iš miestelio herbo.

Laisvieji vėliavos kraštai apvesti sidabrine pynute.

## Taip pat skaitykite
* Daugailių herbas